
Eiropas Savienības kohēzijas politikas programmas 2021.–2027. gadam 4.3.4. specifiskā atbalsta mērķa "Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām" 4.3.4.5. pasākuma "Atbalsts pilsoniskās sabiedrības organizāciju izaugsmei, stiprinot līdzdalību publiskās pārvaldes lēmumu pieņemšanas procesos" īstenošanas noteikumi
TA saskaņojamie dokumenti
Noteikumu projekts 2.0
Anotācija (ex-ante) 2.0
MK sēdes protokollēmuma projekts 1.0
Papildu dokumenti (Sabiedrības iebildumi un priekšlikumi)

	1.
	Noteikumu projekts
13. Sadarbības partnerim šo noteikumu 12. punktā minēto atbalstāmo darbību īstenošanai tiks piešķirts publiskais finansējums, kas nepārsniedz 40 procentus no šo noteikumu 6. punktā plānotā kopējā finansējuma kopā ar elastības finansējumu.
	Iebildums
Latvijas Pilsoniskā alianse iebilst, ka sadarbības partneris tam deleģēto atbildības jomu un darbību īstenošanai saņem publisko finansējumu, kas nepārsniedz 40 procentus no noteikumu projekta 6. punktā plānotā kopējā finansējuma ar elastības finansējumu. Mūsu ieskatā, tas ir nesamērīgi zems procents pilsoniskā dialoga kvalitatīvai ieviešanai praksē, ņemot vērā, ka pamatizmaksas veido konsultantu, ekspertu un speciālistu izmaksas. 

 
Piedāvātā redakcija
Izteikt tekstu šādā redakcijā:
“Sadarbības partnerim šo noteikumu 12. punktā minēto atbalstāmo darbību īstenošanai tiks piešķirts publiskais finansējums, kas nepārsniedz 80 procentus no šo noteikumu 6. punktā plānotā kopējā finansējuma kopā ar elastības finansējumu.”
 
	Kristīne Zonberga (LPA)

	2.
	Noteikumu projekts
19.1. tiešās attiecināmās personāla izmaksas – finansējuma saņēmēja projekta vadības un īstenošanas personāla, kā arī sadarbības partnera projekta īstenošanas personāla atlīdzības izmaksas (izņemot virsstundas) šo noteikumu 17.8. apakšpunktā minēto atbalstāmo darbību īstenošanai. Izmaksas ir attiecināmas atbilstoši atbildīgās iestādes apstiprinātajai vienkāršoto izmaksu metodikai, kas saskaņota ar Finanšu ministriju (turpmāk – vadošā iestāde). Līdz metodikas apstiprināšanai tiek piemērota personāla izmaksu vienotā likme 20 procentu apmērā no attiecināmajām izmaksām, kas noteiktas šo noteikumu 19.2. apakšpunktā;
	Iebildums
Latvijas Pilsoniskā alianse aicina neierobežot īstenošanas personāla atlīdzības izmaksas 20% apmērā, kā arī neattiecināt virsstundas, ja tādas rodas. 
 
Piedāvātā redakcija
Izteikt punktu šādā redakcijā:

"tiešās attiecināmās personāla izmaksas – finansējuma saņēmēja projekta vadības un īstenošanas personāla, kā arī sadarbības partnera projekta īstenošanas personāla atlīdzības izmaksas šo noteikumu 17.8. apakšpunktā minēto atbalstāmo darbību īstenošanai. Projekta īstenošanas personāla atlīdzības aprēķinu sadarbības partnerim veic saskaņā ar Valsts un pašvaldību institūciju amatpersonu un darbinieku atlīdzības likumā noteiktajām mēnešalgu grupām un intervāliem."
	Kristīne Zonberga (LPA)

	3.
	Noteikumu projekts
28.1. datu uzkrāšanu par šo noteikumu 5. punktā minētā rezultāta rādītāja – 50 pilsoniskās sabiedrības organizācijas 6 mēnešu laikā pēc iesaistes projekta darbībās sniegušas atzinumus par rīcībpolitikas plānošanas dokumentiem un normatīvajiem aktiem – sasniegšanu.
	Iebildums
Šādu datu uzkrāšana ir iespējama Valsts kancelejai, kas ir TAP portāla uzturētājs. Vienlaikus aicinām sniegt informāciju, kāds bāzes skaits pilsoniskās sabiedrības organizācijām, kas 2023.gadā ir siegušas atzinumus par rīcībpolitikas plānošanas dokumentiem un normatīvajiem aktiem, lai varētu izvērtēt rezultatīvā rādītāja atbilstību. 
Piedāvātā redakcija
-
	Kristīne Zonberga (LPA)

	4.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Latvijas Pilsoniskā alianse iebilst, ka sadarbības partneris tam deleģēto atbildības jomu un darbību īstenošanai saņem publisko finansējumu, kas nepārsniedz 40 procentus no noteikumu projekta 6. punktā plānotā kopējā finansējuma ar elastības finansējumu. Mūsu ieskatā, tas ir nesamērīgi zems procents pilsoniskā dialoga kvalitatīvai ieviešanai praksē, ņemot vērā, ka pamatizmakasas veido konsultantu, ekspertu un speciālistu izmaksas. 
 
Piedāvātā redakcija
Izteikt tekstu šādā redakcijā:
“Sadarbības partneris tam deleģēto atbildības jomu un darbību īstenošanai saņem publisko finansējumu, kas nepārsniedz 80 procentus no noteikumu projekta 6. punktā plānotā kopējā finansējuma ar elastības finansējumu.”
 
	Kristīne Zonberga (LPA)

	5.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Latvijas Pilsoniskā alianse iebilst pret sekojošiem ierobežojumiem, kas noteikti anotācijā:

(1) Administratīvā sloga mazināšanai finansējuma saņēmēja un sadarbības partnera projekta vadības un īstenošanas personāla izmaksu nodrošināšanai tiks piemērota vienkāršoto izmaksu metodika, kuru apstiprinās atbildīgā iestāde pēc Finanšu ministrijas saskaņojuma. Metodika tiks izstrādāta, pamatojoties uz Valsts un pašvaldību institūciju amatpersonu un darbinieku atlīdzības likumā noteiktajām mēnešalgu grupām un intervāliem, vienotu pieeju nodrošinot arī projekta īstenošanas personāla atlīdzības aprēķinā sadarbības partnerim. Metodika tiks piemērota ar atbildīgās iestādes metodikas apstiprināšanas brīdi, bet līdz metodikas apstiprināšanai tiks piemērota personāla izmaksu vienotā likme 20 procentu apmērā no projekta pārējām tiešajām attiecināmajām īstenošanas izmaksām.


(2) 4.3.4.5. pasākuma kapacitātes stiprināšanas pasākumos netiks iesaistītas tās organizācijas, kas būs noslēgušas līgumu ar Sabiedrības integrācijas fondu par projekta īstenošanu Atveseļošanas fonda 6.3.1.4.i. investīcijas ietvaros, kā arī viņu sadarbības partneri. 
Dubultā finansējuma riska novēršana un demarkācijas nodrošināšana jau ir noregulēta MK noteikumu 26.5.punktā:
"ir atbildīgs par dubultā finansējuma riska novēršanu un demarkācijas nodrošināšanu ar citiem līdzīgiem vai saistītiem projektiem un nodrošina, lai pasākuma ietvaros plānotais atbalsts nepārklātos ar citiem valsts un ārvalstu finanšu atbalsta instrumentiem."
Piedāvātā redakcija
(1) Latvijas Pilsoniskā alianse aicina neierobežot īstenošanas personāla atlīdzības izmaksas 20% apmērā, līdz netiks pieņemta metodika un izteikt punktu šādā redakcijā:
Projekta īstenošanas personāla atlīdzības aprēķinu sadarbības partnerim veic saskaņā ar Valsts un pašvaldību institūciju amatpersonu un darbinieku atlīdzības likumā noteiktajām mēnešalgu grupām un intervāliem.

(2) Ņemot vērā, ka abu fondu pasākumiem ir atšķirīgs uzsākšanas laiks un mērķi, svītrot tekstu:
4.3.4.5. pasākuma kapacitātes stiprināšanas pasākumos netiks iesaistītas tās organizācijas, kas būs noslēgušas līgumu ar Sabiedrības integrācijas fondu par projekta īstenošanu Atveseļošanas fonda 6.3.1.4.i. investīcijas ietvaros, kā arī viņu sadarbības partneri.
	Kristīne Zonberga (LPA)



